open-index/open-wikipedia-markdown huggingface dataset:
ფრედი ვუდროფი

მინი|ფრედი ვუდროფის საფლავი
**ფრედი ვუდროფი** (; დ. 14 სექტემბერი, 1947 — 8 აგვისტო, 1993, თბილისი) — ამერიკის შეერთებული შტატების ცენტრალური სადაზვერვო სამმართველოს (ცსს; CIA) აგენტი საქართველოში. საეჭვო და ბოლომდე გაურკვეველ ვითარებაში მოკლეს თბილისის შემოსასვლელთან.

ვუდროფი თბილისში აშშ-ის საელჩოს თანამშრომლის საფარქვეშ ხელმძღვანელობდა ცსს ოპერაციებს საქართველოში. მისი მონიტორინგით იწრთვნებოდა სახელმწიფოს მეთაურის ედუარდ შევარდნაძის დაცვა და პირველი ქართული განსაკუთრებული დანიშნულების ქვედანაყოფი „ომეგა“. მისი მკვლელობა მოხდა იმ დროს, როდესაც ვუდროფი შევარდნაძის დაცვის ხელმძღვანელთან ელდარ გოგოლაძესთან და ორ გოგონასთან ერთად ავტომანქანა „ნივით“ თბილისში ბრუნდებოდა ქალაქგარე გასეირნებიდან. გამოძიების ვერსიით, ავტომანქანას გზა სამხედრო ფორმაში ჩაცმულმა რამდენიმე ახალგაზრდამ გადაუღობა და გაჩერება მოსთხოვა. გოგოლაძე არ დაემორჩილა, რის შემდეგაც უცნობების მხრიდან მოხდა ერთი გასროლა. უკანა სკამზე მჯდომ ვუდროფს ტყვია თავში მოხვდა და საავადმყოფოში მიყვანისთანავე გარდაიცვალა. გოგოლაძე ინციდენტის ადგილას დაბრუნდა და დააკავა სამი პირი, მ.შ. არაფხიზელ მდგომარეობაში მყოფი ანზორ შარმაიძე, რომელიც გამოძიებამ დამნაშავედ სცნო და 15 წლიანი პატიმრობა მიუსაჯა (შემდგომში გაუხანგრძლივდა გაქცევის მცდელობის გამო).

გამოძიების ვერსია თავიდანვე გახდა კამათის მიზეზი. ვუდროფის ოჯახი მიიჩნევს, რომ შარმაიძე უდანაშაულოა. 2004 წელს იყო მცდელობა საქმის გადახედვისა, თუმცა მნიშვნელოვანი შედეგი არ მოყოლია. ინციდენტის ბევრმა მოწმემ ჩვენება შეცვალა; ზოგიერთი გაუჩინარდა. შარმაიძემ აღიარა, რომ გამოძიებისათვის ხელსაყრელი ჩვენება წამების შემდეგ მისცა. ფართოდ გავრცელებულია ვერსია, რომ შესაძლოა ვუდროფი საქართველოსა და ყოფილი საბჭოთა კავშირის სხვა ქვეყნებში მიმდინარე ჯაშუშურ ომს შეეწირა და საქმეში რუსეთის უშიშროების სამსახურები იყვნენ ჩარეული.

ამერიკულმა მხარემ გამოძიება დამოუკიდებელად ჩაატარა, თუმცა გამოძიების მასალების დიდი ნაწილი გასაიდუმლოებულია. ცნობილია, რომ გარდაცვალებამდე ორი კვირით ადრე ვუდროფი თბილისში შეხვდა თავის ძველ მეგობარს, ცსს მაღალი რანგის ოფიცერს — ოლდრიჩ ეიმსს, რომელიც მალე გაიშიფრა როგორც რუსეთის აგენტი და აშშ სასამართლომ სამუდამო პატიმრობა მიუსაჯა. ამერიკული გამოძიება ასევე უარყოფს შარმაიძის კავშირს ვუდროფის მკვლელობასთან. 2008 წელს ოქტომბერში შარმაიძე პატიმრობიდან გაათავისუფლეს.

## ლიტერატურა
*18 ნოემბერს თბილისის რაიონული სასამართლო განიხილავს ადვოკატის სარჩელს საქართველოში აშშ-ის საელჩოს თანამშრომლის ფრედ ვუდროფის მკვლელობის საქმეზე . საინფორმაციო სააგენტო  "ახალი ამბები – საქართველო". 18/11/2004
* Higgins, A., "Our Man in Tbilisi: Fifteen Years Ago, a Bullet Felled CIA Agent Freddie Woodruff.  Was It the First Short in a New Cold War with Russia?", The Wall Street Journal, Vol CCLLII No. 93, October 18, 2008
* Higgins, A., Man Convicted of Killing CIA Agent Is Released in Georgia. Wall Street Journal, October 27, 2008

## სქოლიო
კატეგორია:დაბადებული 14 სექტემბერი
კატეგორია:დაბადებული 1947
კატეგორია:გარდაცვლილი 8 აგვისტო
კატეგორია:გარდაცვლილი 1993
კატეგორია:თბილისში მოკლული ადამიანები
კატეგორია:უცხოელი დიპლომატები საქართველოში
იაპონური ენის გრამატიკა

**იაპონური ენის გრამატიკა**ს ახასიათებს შემდეგი თავისებურებანი:

* არის აგლუტინირებადი ენა. აფიქსებს ჰირაგანაში წერენ და ნაწილაკებს უწოდებენ. 
* სიტყვათა წყობა წინადადებაში არის სტაბილური და შემდეგი თანმიმდევრობისა; სუბიექტი – ობიექტი – პრედიკატი. პრედიკატი ყოველთვის წინადადების ბოლოს დგას.
* წინადადებაში ყველა წევრის ფუნქცია ნაწილაკითაა მარკირებული.
* თემა და სუბიექტი თანაბარია და სხვადასხვა ნაწილაკითაა მარკირებული. წინადადება შეიძლება შეიცავდეს როგორც თემას, ასევე სუბიექტს.  
* მიეკუთვნება ე.წ. მარცხნივგანტოტვად ენას, რაც იმას ნიშნავს რომ აღმწერი ელემენტები იმის წინ დაისმის, რასაც ისინი აღწერს. 
* ენას გააჩნია თავაზიანობის გამომხატველი ე.წ. დონეების მეტად კომპლექსური  სისტემა. 
* მიდრეკილია ირიბი ფორმულირებებისა და ელიფსისადმი. (წინადადების ნაწილთა გამოტოვებისადმი)

თანამედროვე ენათაგან იაპონური ენის გრამატიკა ყველაზე უფრო კორეულისას ჰგავს, თუმცა ამ ორი ენის სიტყვათა მარაგი მნიშვნელოვნად განსხვავდება ერთმანეთისაგან. ამის გამო ენათმეცნიერები ვერ შეთანხმებულან იმის თაობაზე, იაპონური და კორეული ენები ერთ ენათა ჯგუფში გააერთიანონ თუ არა.

## ლიტერატურა 
* Gewehr, Markus; Grützmacher, Sönke; Owada, Kuniko: Japanische Grammatik, Hamburg: Buske, H., 2011. ISBN 978-3-87548-590-5
* Arnold-Kanamori, Horst: Japanische Grammatik. München: Iudicium-Verl. 1993. ISBN 3-89129-291-0
* Ebi, Martina: Praktische Grammatik der japanischen Sprache, Verlag: Wilhelmsfeld: Egert, 2008. ISBN 978-3-936496-23-9
* Teramura, Hideo [გამომც.], Kēsu sutadī Nihon bunpō. Tōkyō: Ōfū, 1992. ISBN 4-273-02168-4 
* Noda, Hisashi: Hajimete no hito no Nihongo bunpō. Tōkyō: Kuroshio Shuppan,   2000. ISBN 4-87424-053-4 

## რესურსები ინტერნეტში 
*  იაპონურ ენა დამწყებთათვის 
*  ზაარის მხარის უნივერსიტეტი, იაპონიის ლექტორატი 

კატეგორია:იაპონური ენა
შაბათ ღამეს პირდაპირ ეთერში

250პქ|მარჯვნივ
**შაბათ ღამეს პირდაპირ ეთერში** () — საღამოს მუსიკალურ-იუმორისტული შოუ ამერიკულ ტელეარხზე NBC; ერთ-ერთი ყველაზე პოპულარული და  ხანგრძლივი შოუ აშშ-ის ტელევიზიის ისტორიაში. გადაცემის პრემიერა გაიმართა 1975 წლის 11 ოქტომბერს. პროგრამის შემქმნელია კანადელი ლორნ მაიკლზი, რომელიც გარდა 6-10 სეზონებისა, შოუს სცენარისტი იყო და დღემდე მისი აღმასრულებელი პროდიუსორია. პროგრამა ეთერში გადის შაბათობით და საათნახევარს გრძელდება. გადაცემის ტრანსლაცია მიმდინარეობს ჯენერალ ელექტრიკის ცათამბჯენიდან ნიუ-იორკის როკფელერის ცენტრში. 33-წლიანი ისტორიის განმავლობაში პროგრამა რამდენიმე ემით დაჯილდოვდა. ამ პროგრამის ნიმუშზე მრავალი გადაცემა შეიქმნა მსოფლიოს სხვა ქვეყნებში, მათ შორის საქართველოშიც.

გადაცემას რამდენიმე რეგულარული ამომავალი კომიკური მსახიობი ჰყავს, რომელთაც დროდადრო მოწვეული წამყვანი ან მუსიკალური შემსრულებელი უერთდება. შესაბამისად, ეს შოუ მრავალი განთქმული ამერიკელი კომედიური მსახიობის კარიერის დამწყები გამხდარა მისი არსებობის განმავლობაში.

თავდაპირველად გადაცემას ერქვა "NBC's Saturday Night" (NBC-ს შაბათი ღამე), ვინაიდან მის თანამედროვე (და სასურველ) სათაურს კონკურენტი არხი ABC იყენებდა. 1976 წელს NBC-მ ამ სათაურის უფლება გამოისყიდა და გადაცემა ახალი სათაურით 1977 წლის 26 მარტს გავიდა. ტრადიციისამებრ, გადაცემა იწყება მთავარი გმირის შეძახილით "Live, from New York, it's Saturday Night!" (ღია ეთერში, ნიუ-იორკიდან, შაბათი ღამეა!)

## რესურსები ინტერნეტში
* ოფიციალური საიტი
* 
* Saturday-Night-Live.com - გადაცემის ბლოგი 

კატეგორია:კომედიური სატელევიზიო გადაცემები
კატეგორია:NBC-ის გადაცემები
კატეგორია:1970-იანი წლების სატელევიზიო სერიები
ნაბადი

**ნაბადი**, მოთელილი მატყლისაგან დამზადებული წინ გახსნილი მთლიანი წამოსასხამი. XIX საუკუნის ქართველების და სხვა კავკასიელ ხალხთა ეროვნული კოსტიუმის ელემენტი, აქვს მთლიანი ზურგი და კალთები, ღრმად ამოღებული ყელი და განიერი მხრები, დანიშნულების მიხედვით მზადდება მოკლე ან გრძელი, მსუბუქი ან მძიმე, დაბალი ან მაღალხაოიანი. XIX საუკუნეში საუკეთესო ნაბადის წარმოებით განთქმული იყო ჩრდილოეთ კავკასია, ყაბარდო-ჩერქეზეთი, დაღესტნის მთიანეთი და ოსეთი, ამიერკავკასიაში — საქართველო (იმერეთი, სამეგრელო, სვანეთი და დუშეთის კუთხე). ნაბადის წარმოების ქართული ხალხური ტრადიციები ბოლოდრომდე კარგად იყო შემონახული შინამრეწველობაში. მაგალითად, სოფელი ჯვარის (სამეგრელო) ერთ-ერთ უბანში, ჩქვალერში, ქალები ოჯახებში თარგის მიხედვით საუკეთესო გრძელბეწვიან მთლიან ნაბადებს თელავდნენ. ამ შრომატევად სამუშაოში შედიოდა მატყლის რეცხვა, ჩეჩვა „გაწვერგულება“, შეთელვა და სხვა. XIX საუკუნეში ნაბადი ჩოხა-ახალუხთან ერთად ფართოდ გავრცელდა ყუბანისა და თერგის კაზაკობაში როგორც სამხედრო ამუნიციის ნაწილი, რომელმაც ხელი შეუწყო ქართულ-კავკასიური წარმოების ნაბადზე მოთხოვნილების ზრდას.

## ლიტერატურა
* *გოგიჩაიშვილი ფ.,* ხელოსნობა საქართველოში, თბ., 1976;
**გუგუშვილი პ.,* შინამრეწველობის საქართველოსა და ამიერკავკასიაში 1801-1920 წწ., «ეკონომიკის ინსტიტუტის შრომები», 1950, ტ. 4;
**კოსვეინი მ. ო.,* პირველყოფილი კულტურის ისტორიის ნარკვევები, თბ., 1971;
* *ლამბერტია ა.,* სამეგრელოს აღწერა, გამოც. მე-2, თბ., 1938;
**ჩაჩაშვილი გ.,* ქართლელი გლეხი მამაკაცის კოსტიუმი XIX საუკუნისა, «ს. ჯანაშიას სახელობის საქართველოს სახელმწიფო მუზეუმის მოამბე», 1957, ტ. 19A     და 21B;
**ჯავახიშვილი ივ.,* მასალები ქართველი ერის მატერიალური კულტურის ისტორიისათვის, ტ. 3-4, თბ., 1984;
*ქსე, ტ. 7, გვ. 279-280, თბ., 1980

კატეგორია:კავკასიელ ხალხთა ნაციონალური სამოსი
ნაბული

[250პქ|მინი|[კურცჰაარის ნაბული]]
**ნაბული** ძაღლისა — მეძებარი ძაღლის გაუნძრეველი და დაძაბული დგომა მიგნებული ნადირ-ფრინველის მიმართულებით. ერთსა და იმავე ფრინველზე ორი ძაღლის ნაბულს *თანაბული* ეწოდება.

## ლიტერატურა
კატეგორია:ნადირობა
ნაბადასოკო

**ნაბადასოკო** () — ქუდიანი სოკო რძიანა სოკოების გვარისა. მისი ქუდის დიამეტრი 5-15 სმ აღწევს, ვარდისფერია, თავდაპირველად ამობურცული, შემდეგ ჩაღრმავებული. ზედაპირი დაფარულია მატყლისებრი ბოჭკოებით, კიდეები შეკეცილია, უფრო ღია ფერისაა და ბუსუსიანი, აქვს წითელი კონცენტრული ზოლები. ფირფიტები თეთრი ან მოვარდისფროა. ფეხი მეტწილად ქუდის ფერია. დაზიანებისას გამოყოფს თეთრ, ძალიან ცხარე წვენს. უფრო არყნარში იზრდება ზაფხულში და შემოდგომით. საქართველოში ნაკლებადაა გავრცელებული. საჭმელად იხმარება დამწნილებული.

## ლიტერატურა 
კატეგორია:რძიანა სოკოები
კატეგორია:საჭმელი სოკოები
ორლებნიანნი

**ორლებნიანნი**  () — ფარულთესლოვან მცენარეთა კლასი. ახასიათებს ორი მოპირისპირელებნიანი ჩანასახი, რგოლურად განლაგებული ჭურჭელბოჭკოვანი კონები, მთლიანი ან განკვეთილი ფოთლის ფირფიტა ბადისებრი დაძარღვით, 5- ან 4-წევრიანი ყვავილი, მერქანსა (ქსილემა) და ლაფანს (ფლოემა) შორის მოთავსებული წარმომქმნელი ქსოვილი — კამბიუმი,  რომელიც განაპირობებს ღეროს ზრდას სისქეში. ორლებნიანნი ყვავილოვან მცენარეთა შორის ყველაზე მრავალრიცხოვანი კლასია, აერთიანებს 175 000 სახეობას (350—360 ოჯახი). 

საქართველოში გავრცელებულია 108 ოჯახის 726 გვარის 3000-მდე სახეობა. ორლებნიანთა ვეგეტატიური და რეპროდუქციული ორგანოების მრავალგვარობა ართულებს ნათესაური კავშირის დადგენას ამ კლასის რიგებსა და ოჯახებს შორის. ორლებნიანთა წინაპრები, მათი წარმოშობის დრო და ადგილი ჯერ კიდევ არ არის სათანადოდ შესწავლილი. კლასს ხშირად ყოფდნენ ორ ან სამ ქვეკლასად. უკანასკნელ ხანს უფრო ბუნებრივად მიაჩნიათ ამ კლასის დაყოფა 6 ქვეკლასად. 

ორლებნიანთა კლასში ერთიანდება წიფლისებრთა, თხილისებრთა, ბაიასებრთა, მაგნოლიასებრთა, ვარდისებრთა, პარკოსანთა და ბევრი სხვა ოჯახი, რომელთაც განეკუთვნება კულტურული მცენარეთა უმრავლესობა, ადამიანისა და საქონლის საკვები, სამკურნალო, ტექნიკური, ეთერზეთოვანი, მთრიმლავი, საღებავი და დეკორატიული მცენარეები.

## ლიტერატურა
*
ამერიკის შეერთებული შტატების სამხედრო აკადემია

**ამერიკის შეერთებული შტატების სამხედრო აკადემია** (, შემოკლებით - **USMA**) (ასევე ცნობილია შემოკლებით - **ვესტპოინტი** () და **არმია** ()) — ამერიკის შეერთებული შტატების არმიის საგუშაგო და სამხედრო აკადემია. ვესტპოინტი მდებარეობს  ნიუ-იორკის შტატის ქალაქ ვესტ-პოინტში. დაარსდა 1802 წელს და არის აშშ-ის პირველი სამხედრო სასწავლებელი.

## ლიტერატურა
* 
* 
*  On integrating women

## რესურსები ინტერნეტში
* 

## სქოლიო
კატეგორია:ამერიკის შეერთებული შტატების სამხედრო აკადემია
კატეგორია:აშშ-ის შეიარაღებული ძალები
ტელეფონი

thumb|right|200px|ფირმა AT&T-ის წარმოების ღილაკებიანი ტელეფონი ნომრის ტონალურ რეჟიმში აკრეფით და შეტყობინების ნათურით.
**ტელეფონი** (ბერძნ. τῆλε - „შორს“ და φωνή - „ხმა“) — ტელეკომუნიკაციის მოწყობილობა რომელიც გამოიყენება ბგერის მიღება-გადაცემისთვის (ლაპარაკისთვის), როგორც წესი ორი ადამიანის სასაუბროდ, იშვიათად სამი ან მეტის. მსოფლიოში ერთ-ერთი ყველაზე გავრცელებული საურთიერთობო მოწყობილობაა. უმეტესობა ტელეფონებისა მუშაობს ელექტო-სიგნალების გადაცემით, რთულ სატელეფონო ქსელში.

## ტელეფონის აპარატი 
ტელეფონის აპარატი, სატელეფონო კავშირგაბმულობის სისტემის მოწყობილობა, რომლის დანიშნულებაა ხმოვანი ინფორმაციის გადაცემა და მიღება. ტელეფონის აპარატი შედგება ორი ძირითადი ნაწილისაგან: *საკომუტაციო-გამოსაძახებელი* (გამოძახების მისაღები, სხვა აპარატებთან შეასერთებელი და გამოსათიში) და *სალაპარაკო*, რომელიც უზრუნველყოფს მეტყველების მიღებასა და გადაცემას. 

ტელეფონის აპარატის საკომუტაციო-გამოსაძახებელი მოწყობილობის აგების პრინციპი განისაზღვრება მომსახურე ტელეფონის სადგურის (ხელის ტელეფონის სადგური ან ავტომატური ტელეფონის სადგურის — ატს) ტიპის მიხედვით. ატს-ის ტელეფონის აპარატის სტრუქტურული სქემა შეიცავს გამოსაძახებელ და სალაპარაკო მოწყობილობას, ბერკეტულ გადამრთველსა და ნომერამკრეფს. 

ტელეფონის აპარატის ყურმილში მოთავსებულია მიკროფონი და ელექტრომაგნიტური ტელეფონი. ტელეფონის აპარატის ტრანსფორმატორი განაცალკევებს მიკროფონის კვების წრედს ტელეფონის ცვლადი დენის წრედისაგან და ბალანსური კონტურის საშუალებით მნიშვნელოვნად ამცირებს საკუთარი ლაპარაკის სმენადობას. გამოსაძახებელი მოწყობილობაა ცვლადი დენის პოლარიზებული ზარი, რომელიც შეერთებულია ხაზთან, როდესაც ყურმილი დევს ბერკეტულ გადამრთველზე. ნომერამკრეფი იმპულსური კონტაქტებით თიშავს და აერთებს ტელეფონის აპარატში გამავალ დენის წრედს და ხაზში წარმოქმნის აკრეფილი ციფრის შესაბამისი რაოდენობის დენის იმპულსებს. 

ტელეფონის აპარატის განსაკუთრებული სახეობებია ტაქსოფონი, ხმამაღლამოლაპარაკე ტელეფონის აპარატი, რადიოსატელეფონო კავშირისათვის გამოყენებული მიკროსატელეფონო გარნიტური, ვიდეოტელეფონი და სხვა. ტელეფონის ერთ-ერთ გამომგონებლად ითვლება ალექსანდერ გრეიამ ბელი.

კატეგორია:ტელეკომუნიკაცია
ნაგალა მეხილეობა

**ნაგალა მეხილეობა** — დაბალტანიანი ხეხილის (უმეტესად ვაშლისა და მსხლის) გაშენება. ნაგალა  (ჯუჯა, ქონდარა) ხეხილს თავისი ბიოლოგიური თვისებების გამო მაღალმზარდ ხეხილთან შედარებით მთელი რიგი უპირატესობა აქვს, რომელთაგან აღსანიშნავია ადრე მსხმოიარობა (დარგვიდან მე-3—მე-4 წელს), უხვი და მყარი მოსავლიანობა, ხილის მაღალი ხარისხი, მოვლის სიადვილე და სხვა. ნაგალა  ხეხილის გასაშენებლად იყენებენ ნაგალა ტიპის საძირეებს. ვაშლისათვის ძირითადი ნაგალა საძირეა პარადისის სხვადასხვა ფორმა, ნახევრად ნაგალასი — დუსენი. მსხლისათვის იყენებენ კომშის ზოგიერთ ფორმას.

საქართველოში ვაშლის ბაღები ძირითადად დუსენის ნახევარნაგალა საძირეებზე შენდება. გარკვეული ადგილი უკავია აგრეთვე პარადისის ნაგალა საძირეზე გაშენებულ ბაღებსაც. ნაგალა ხეხილს ფართოდ იყენებენ აგრეთვე ძლიერმოზარდი ახალგაზრდა ხეხილის ბაღების შესამჭიდროებლად, რაც უზრუნველყოფს ფართობის ერთეულზე მოსავლიანობის მნიშვნელოვან ზრდას.

ნაგალა ხეხილი, მცირე სიმძლავრის ფესვთა სისტემის გამო, სათანადო მოვლისა და სარწყავი წყლით უზრუნველყოფის პირობებში, კარგად ხარობს ფერდობებზე არაღრმა (0,5 მ) ნიადაგებზეც. თუ ასეთი პირობები არ არის, ნაგალა ხეხილის გაშენება, მიზანშეუწონელია.

## ლიტერატურა
კატეგორია:მებაღეობა
ნაგანო (მრავალმნიშვნელოვანი)

**ნაგანო** შეიძლება აღნიშნავდეს:
* ნაგანო — ქალაქი იაპონიაში
* ნაგანო   — პრეფექტურა იაპონიაში
ნაგება

**ნაგება**, **ნაღება** — მთა საქართველოში, იმერეთის მხარის ბაღდათის მუნიციპალიტეტისა და სამცხე-ჯავახეთის მხარის ადიგენის მუნიციპალიტეტის ადმინისტრაციულ საზღვარზე. მდებარეობს მესხეთის ქედზე, მდინარეების ქერშავეთისა (ხანისწყლის შენაკადი) და ბარათხევის (ოცხის შენაკადი) სათავეებში. სიმაღლე ზღვის დონიდან 2619 მ. აგებულია ინტენსიურად დანაოჭებული შუაეოცენური ანდეზიტურგანფენებიანი ანდეზიტური ტუფ-ბრექჩიებით. აქვს გუმბათის ფორმა, კალთები შემოსილია სუბალპური, წვერი — ალპური მდელოებით, რომელსაც იყენებენ საზაფხულო საძოვრებად.

## ლიტერატურა
კატეგორია:იმერეთის მხარის მთები
გრიგოლ მგალობლიშვილი

**გრიგოლ (გეგა) მგალობლიშვილი** (დ. 7 ოქტომბერი, 1973, თბილისი) — ქართველი დიპლომატი, პოლიტიკური მოღვაწე. 2008 წ. 1 ნოემბრიდან 2009 წლის იანვრამდე იმსახურა საქართველოს პრემიერ-მინისტრის თანამდებობაზე.

1995 წ. დაამთავრა თბილისის სახელმწიფო უნივერსიტეტი აღმოსავლეთმცოდნეობის სპეციალობით. 2002-2003 წლებში სწავლობდა ოქსფორდის უნივერსიტეტის დიპლომატიურ სწავლებათა ფაკულტეტზე. 1996 წლიდან მუშაობდა საქართველოს საგარეო საქმეთა სამინისტროში სხვადასხვა დიპლომატიურ თანამდებობებზე; იყო თურქეთის რესპუბლიკაში საქართველოს საელჩოს I მდივანი, შემდეგ მრჩეველი (1998-2002 წწ.), საგარეო საქმეთა სამინისტროს პირველი ევროპული დეპარტამენტის მრჩეველი, ამერიკის შეერთებული შტატების, კანადისა და ლათინური ამერიკის დეპარტამენტის დირექტორის მოადგილე, ევროპულ საქმეთა და ევროინტეგრაციის დეპარტამენტის დირექტორი (2002-2004 წწ.). 2004 წლიდან იყო საქართველოს საგანგებო და სრულუფლებიანი ელჩი თურქეთში, ალბანეთსა და ბოსნია-ჰერცეგოვინაში.  მინიჭებული აქვს საგანგებო და სრულუფლებიანი ელჩის დიპლომატიური რანგი (2006 წ.).

2008 წ. 27 ოქტომბერს მგალობლიშვილი დასახელდა საქართველოს პრემიერ-მინისტრობის კანდიდატად და ამ პოსტზე ლადო გურგენიძის შემცვლელად. 2008 წ. 1 ნოემბერს საქართველოს პარლამენტმა ახალ პრემიერსა და მთავრობის განახლებულ შემადგენლობას ნდობა გამოუცხადა. მგალობლიშვილის განცხადებით, „რეკონსტრუქცია, დასაქმება და ხალხზე ზრუნვა“, „რადიკალური დემოკრატიული და ეკონომიკური რეფორმები“ იქნება მისი მთავრობის მთავარი მიზნები. 2009 წლის 30 იანვარს გრიგოლ მგალობლიშვილმა თანამდებობა დატოვა. თავისუფლად ფლობს ინგლისურ, გერმანულ, თურქულ და რუსულ ენებს.

## რესურსები ინტერნეტში 
* ინტერვიუ საქართველოს ელჩთან თურქეთში გრიგოლ მგალობლიშვილთან . ''Today's Zaman'', 2007 წ. 13 ნოემბერი

## სქოლიო
კატეგორია:დაბადებული 1973
კატეგორია:ქართველი დიპლომატები
კატეგორია:საქართველოს პრემიერ-მინისტრები
კატეგორია:დაბადებული 7 ოქტომბერი
გ
კატეგორია:ცოცხალი ადამიანები
ნაგვაზავო

**ნაგვაზავო**, *ნაგვაზუ* — მარტვილის მუნიციპალიტეტის ერთ-ერთი ადმინისტრაციული ერთეული, რომელიც აერთიანებს სოფლებს: ზემო ნაგვაზავოს, ლეკვანტალიესა და ქვემო ნაგვაზავოს; წარსულში — ზემო ნაგვაზავოსა და ქვემო ნაგვაზავოს საერთო სახელწოდება.

ისტორიულ დოკუმენტებში სოფელი ნაგვაზავო ცნობილია XVII საუკუნიდან („აფხაზეთის კათალიკოსის დიდი იადგარი“, „აფხაზეთის საკათალიკოსო გლეხების დიდ დავთარი“ და სხვ.). წყაროებში სოფლის სახელის სხვადასხვა ფორმა გვხვდება: „ნაგვაზაური“, „ნაგვაზაურები“, „ნაგვაზაუ“ (ვახუშტის რუკაზეა), „ნაგვაზაო“ და ა.შ. ადგილობრივ ზეპირ მეტყველებაში დამკვიდრებულია „ნაგვაზუ(უ)“.  სახელწოდება უკავშირდება გვაზავების გვარს. 

ისტორიული ნაგვაზავოს ტერიტორიაზე მდგარა მაცხოვრის ხის ეკლესია (ქვემო ნაგვაზავო), წმ. გიორგის ქვის ეკლესია (ზემო ნაგვაზავო), კუდავების უბნის წმ. გიორგის ხის ეკლესია, ასევე ლიპარტიანთა სასახლე. 

## ლიტერატურა
## სქოლიო
კატეგორია:მარტვილის მუნიციპალიტეტის ისტორიული სოფლები
ჭაშლეთი

**ჭაშლეთი** — სოფელი საქართველოში, იმერეთის მხარის წყალტუბოს მუნიციპალიტეტში (დღნორისის თემი), მდინარე რიონის ხეობაში. მდებარეობს ისტორიული მხარეების — იმერეთისა და ლეჩხუმის საზღვარზე, ქალაქ წყალტუბოდან 67 კმ, ზღვის დონიდან 640 მ.

## დემოგრაფია
2014 წლის აღწერის მონაცემებით სოფელში ცხოვრობს 76 ადამიანი.

## ღირსშესანიშნაობები
სოფელში დგას მცირე ზომის დარბაზული ტიპის მაცხოვრის ეკლესია. შემორჩენილია აბსიდის ქვაზე გამოკვეთილი წმინდანთა რელიეფური გამოსახულებები. ძეგლი ქვაზე კვეთილი ხატების უნიკალურ შემთხვევად არის მიჩნეული.

## ლიტერატურა 
## რესურსები ინტერნეტში
*საქართველოს ისტორიულ ძეგლთა ბიბლიოგრაფიული ლექსიკონი

## სქოლიო
კატეგორია:წყალტუბოს მუნიციპალიტეტის სოფლები
ჭაშა

**ჭაშა** — ნასოფლარი საქართველოში, მცხეთა-მთიანეთის მხარის დუშეთის მუნიციპალიტეტში (მჭადიჯვრის თემი), მდინარე ქსნის მარცხენა მხარეს. მდებარეობს ზღვის დონიდან 980 მ, დუშეთიდან 30 კმ.

## დემოგრაფია
2014 წლის აღწერის მონაცემებით სოფელში არავინ ცხოვრობს.

## ლიტერატურა 
## სქოლიო
კატეგორია:დუშეთის მუნიციპალიტეტის ნასოფლარები
ნადაბური

საკუთარი სახელი **ნადაბური** შეიძლება აღნიშნავდეს:

* ნადაბური — სოფელი ახალგორის მუნიციპალიტეტში;
* ნადაბური — სოფელი ხარაგაულის მუნიციპალიტეტში.
ნადარბაზევი (მრავალმნიშვნელოვანი)

**ნადარბაზევი** შეიძლება აღნიშნავდეს:

* ნადარბაზევი — სოფელი გორის მუნიციპალიტეტში
* ნადარბაზევი — სოფელი ხაშურის მუნიციპალიტეტში
* ნადარბაზევი — სოფელი ონის მუნიციპალიტეტში (ყოფილი ჯავის რაიონი)
* ნადარბაზევი — არქეოლოგიური ძეგლი კასპის მუნიციპალიტეტის სოფელ ჩობალაურში
* ნადარბაზევის სასახლე — ქართული ხუროთმოძღვრების ძეგლი ქვემო ქართლში, ახლანდელი თეთრიწყაროს მუნიციპალიტეტში
* ნადარბაზევი — ტბა გორის მუნიციპალიტეტში.
ჭაჭამური

**ჭაჭამური** — სოფელი საქართველოში, მცხეთა-მთიანეთის მხარის ახალგორის მუნიციპალიტეტში (ზახორის თემი) (ყოფ. სამხრეთ ოსეთის აო ტერიტორია). მდებარეობს მდინარეების მეჯუდის და ლეხურის წყალგამყოფის სამხრეთ კალთაზე, ლეხურის ხეობაში. ზღვის დონიდან 1160 მ, დაბა ახალგორიდან 58 კმ, ქ. კასპიდან (უახლოესი რკინიგზის სადგური) 24 კმ.

## შენიშვნა 
## ლიტერატურა 
კატეგორია:ახალგორის მუნიციპალიტეტის სოფლები
ჭაჭარაქი

**ჭაჭარაქი** — სოფელი საქართველოში, ახალციხის მუნიციპალიტეტში, მინაძის თემში. მდებარეობს მდინარეების მტკვრისა და ფოცხოვისწყლის შესართავთან. ზღვის დონიდან 1000 მეტრი, ახალციხიდან 5 კმ.

სოფელში შემორჩენილია შუა საუკუნეების დარბაზული ეკლესია. ოსმალეთის ბატონობის ხანაში (XVI ს.-1829) მოიხსენიება, როგორც ახალციხის სანჯაყის ნაჰიე *ჩეჩერექი*. ამჟამად სოფლის მოსახლეობის უმრავლესობას ეთნიკური სომხები შეადგენენ.

სოფელში არის საჯარო სკოლა.

## დემოგრაფია
2014 წლის აღწერის მონაცემებით სოფელში ცხოვრობს 395 ადამიანი.

## ლიტერატურა 
## სქოლიო
კატეგორია:ახალციხის მუნიციპალიტეტის სოფლები
ნაგები

**ნაგები** — ხეობის ტიპის მყინვარი საქართველოში, სამეგრელო-ზემო სვანეთის მხარეში, მესტიის მუნიციპალიტეტში. მდებარეობს სვანეთის კავკასიონის სამხრეთ კალთაზე, მდინარე ენგურის აუზში. სიგრძე 5,5 კმ, ფართობი 6,4 კმ². მყინვარის ენა ეშვება ზღვის დონიდან 2430 მ სიმაღლემდე. ნაგები საზრდოობს მყინვარული ნაკადებითა და ზვავებით. მყინვარზე აქვს სათავე მდინარე წანერის ერთ-ერთ შენაკადს. ასვლა შეიძლება სოფელ ჟაბეშიდან.

## ლიტერატურა 
კატეგორია:სამეგრელო-ზემო სვანეთის მხარის მყინვარები
ნადარბაზევის ტბა

**ნადარბაზევის ტბა**, **ნადარბაზევის წყალსაცავი** — წყალსაცავი გორის მუნიციპალიტეტში, კვერნაქის ქედის ჩრდილოეთ კალთაზე, ზღვის დონიდან 856 მ. ზედაპირის ფართობი 1,18 კმ², უდიდესი სიღრმე 1,8 მ, მოცულობა 3 მლნ. მ³. წყალსაცავი შეიქმნა ყოფილი ნადარბაზევის ტბის ადგილას. (გარკვეული პერიოდი მტკვრიდან იტუმბებოდა). რწყავს 3 ათას ჰა ფართობს. თევზის რეწვა.

## იხილეთ აგრეთვე
* საქართველოს წყალსაცავები

## სქოლიო
კატეგორია:შიდა ქართლის მხარის წყალსაცავები
კატეგორია:გორის მუნიციპალიტეტი
ნადი

**ნადი**, *მამითადი* — შრომის ორგანიზაციის ერთ-ერთი უძველესი ფორმა, რომელიც აგებულია ურთიერთდახმარების შრომა-მიგებით პრინციპზე. ნადს იწვევდნენ, როგორც მიწის სამუშაოების (ხვნა, ბარვა, თოხნა და სხვა), ისე სახლის მშენებლობისა და სხვა ერთდროული შრომატევადი სამუშაოების დროს.

დასავლეთ საქართველოში ნადი უპირატესად ყანების თოხნასთან იყო დაკავშირებული. თოხით მუშაობის სპეციფიკამ და შრომატევადობამ, რამდენიმე მთოხნელის მხარდამხარ მუშაობამ, განაპირობა თოხნური სიმღერა ნადური.

„ნადი“, როგორც შრომის ორგანიზაციის ერთ-ერთი ფორმის აღმნიშვნელი ტერმინი, აღმოსავლეთ საქართველოს მთამაც შემოინახა. ფშავსა და ხევსურეთში ხატ-სალოცავებს ჰქონდა ე. წ. სახარნადო მიწები, რომელთაც საერთო ძალით ამუშავებდნენ ხატის ყმები.

## ლიტერატურა
* *ჯალაბაძე გ.,* მიწათმოქმედება ფშავ-ხევსურეთში, თბ., 1963;
* *Бардавелидзе В. В.,* Земельные владения древнегрузинских святилищ, «Советская этнография», 1949, № 1;
* *ჯალაბაძე გ.,* ქსე, ტ. 7, გვ. 285, თბ., 1984

კატეგორია:ქართული ადათ-წესები
Live in Japan (ჯორჯ ჰარისონის ალბომი)

***Live in Japan*** — ინგლისელი მუსიკოს ჯორჯ ჰარისონის მეორე ოფიციალური საკონცერტო ალბომი, რომელიც გამოვიდა 1992 წლის 13 ივლისს.

1991 წელს, ალბომის *Traveling Wilburys Vol. 3* გამოცემის შემდეგ, ჰარისონი დაუბრუნდა სოლო-კარიერას და ერიკ კლეპტონის მხარდაჭერით მოაწყო საკონცერტო ტურნე იაპონიაში. ამ ტურნეში სრულდებოდა როგორც მუსიკოსის სოლო-მასალა, ასევე The Beatles-ის პერიოდის სიმღერები.

ალბომის პროდიუსერებად დასახელებულები არიან სპაიკ და ნელსონ უილბერი - ეს არის ჰარისონის ფსევდონიმები ჯგუფში Traveling Wilburys

2004 წელს *Live in Japan* გამოიცა რემასტერის სახით, კომპილაციის *The Dark Horse Years 1976-1992* შემადგენლობაში.

## სიმღერების სია 
### დისკი 1 
# I Want to Tell You – 4:33
#* *შეტანილია The Beatles-ის ალბომში Revolver*
# Old Brown Shoe – 3:51
#* *შეტანილია The Beatles-ის სინგლში The Ballad of John and Yoko in 1969*
# Taxman – 4:16
#* *შეტანილია The Beatles-ის ალბომში Revolver*
#* *ჟღერს პოლიტიკური ლიდერების სხვა გვარები*
# Give Me Love (Give Me Peace on Earth) – 3:37
#* *შეტანილია ჰარისონის ალბომში Living in the Material World*
# If I Needed Someone – 3:50
#* *შეტანილია The Beatles-ის ალბომში Rubber Soul*
# Something – 5:21
#* *შეტანილია The Beatles-ის ალბომში Abbey Road*
# What Is Life – 4:47
#* *შეტანილია ჰარისონის ალბომში All Things Must Pass*
# Dark Horse – 4:20
#* *შეტანილია ალბომში Dark Horse*
# Piggies – 2:56
#* *შეტანილია The Beatles-ის ალბომში The Beatles*
# Got My Mind Set on You (რუდი კლარკი) – 4:56
#* *შეტანილია ჰარისონის ალბომში Cloud Nine*

### დისკი 2 
# Cloud 9 – 4:23
#* *შეტანილია ჰარისონის ალბომში 1987 album Cloud Nine*
# Here Comes the Sun – 3:31
#* *შეტანილია The Beatles-ის ალბომში Abbey Road*
# My Sweet Lord – 5:42
#* *შეტანილია ჰარისონის ალბომში All Things Must Pass*
# All Those Years Ago – 4:26
#* *შეტანილია ჰარისონის ალბომში Somewhere in England*
# Cheer Down (ჯორჯ ჰარისონი/ტომ პეტი) – 3:53
#* *შეტანილია 1989 წლის ფილმში „სასიკვდილო იარაღი 2“*
# Devil's Radio – 4:25
#* *შეტანილია ჰარისონის ალბომში Cloud Nine*
# Isn't It a Pity – 6:33
#* *შეტანილია ჰარისონის ალბომში All Things Must Pass*
# While My Guitar Gently Weeps – 7:09
#* *შეტანილია The Beatles-ის ალბომში The Beatles*
# Roll Over Beethoven (ჩაკ ბერი) – 4:45
#* *შეტანილია The Beatles-ის ალბომში With the Beatles*

## სქოლიო 
კატეგორია:ჯორჯ ჰარისონის ალბომები
კატეგორია:1992 წლის საკონცერტო ალბომები
კატეგორია:Dark Horse Records-ის საკონცერტო ალბომები
კატეგორია:ალბომები ჯორჯ ჰარისონის პროდიუსერობით
ამფიონი (მრავალმნიშვნელოვანი)

საკუთარი სახელი **ამფიონი** შეიძლება აღნიშნავდეს:

* ამფიონი და ძეთოსი — ზევსისა და ანტიოპეს ტყუპი შვილები
* **ამფიონი** — იასოსის შვილი, ბეოტიის ორქომენის მეფე
* **ამფიონი** — ეპირელთა წინამძღოლი ტროას ომში
* **ამფიონი** — ამფიონის და ნიობეს შვილი, დაიღუპა აპოლონის ისრით
Shortbus

**„Shortbus“** (ინგლ. Shortbus, მოკლე ავტობუსი) — ჯონ კამერონ მიტჩელის 2006 წელს გადაღებული კომედიურ-დრამატული ფილმი ემოციურად დატვირთულ თანამედროვე განსხვავებულ ახალგაზრდა ადამიანთა ჯგუფზე, რომელიც ზედმიწევნით ცდილობს ბოჰემურ ნიუ-იორკში პირადი ბედნიერების პოვნას. მოქმედების გმირები თავს იყრიან ბრუკლინის არტისტულ/სექსუალურ სალონში, რომელიც 2000-იანი წლების ნიუ-იორკის ანდერგრაუნდის სხვადასხვა მიმდინარეობათა ყაიდაზეა შექმნილი. მიტჩელის თანახმად, ფილმი ცდილობს სექსი ახალი კინემატოგრაფიული ხერხით წარმოაჩინოს და, შესაბამისად, მასში უხვადაა ფართო სფექტრის ღია სექსუალური სცენები, ტრადიციულიდან ავტოფელაციამდე, რაც კულმინაციას აღწევს ჰომოსექსუალური ორალური სამკუთხედის სცენაში ეროვნული ჰიმნის შესრულებით.

კინოფილმის პრემიერა გაიმართა კანის ფესტივალზე 2006 წლის გაზაფხულზე და რამდენიმე ჯილდო აქვს მიღებული ათენის, ციურიხისა და გიჟონის კინოფესტივალებზე. ფილმის პრემიერაზე რეჟისორმა ამაყად განაცხადა, რომ ყველა ორგაზმი ფილმში ნატურალური იყო.

კატეგორია:2006 წლის ფილმები
კატეგორია:დამოუკიდებელი ფილმები
ნადარბაზევის სასახლე

**ნადარბაზევის სასახლე** — ქართული ხუროთმოძღვრების ძეგლი ისტორიულ ქვემო ქართლში, ახლანდელი თეთრიწყაროს მუნიციპალიტეტში, ცენტრიდან დაახლოებით 10 კმ-ზე. ვახუშტი ბატონიშვილი მას თამარ მეფის ნასასახლევს უწოდებს.

სასახლე აგებულია IX-X საუკუნეებში და, როგორც ჩანს, მოგვიანებით გამოუყენებიათ საზაფხულო რეზიდენციად. ნადარბაზევის სასახლის კომპლექსი განლაგებულია შემაღლებულ ადგილზე, გარს ერტყა გალავანი. შემორჩენილია სასახლისა და საცხოვრებელი სახლის ნანგრევები. გეგმით სწორკუთხა სასახლე წარმოადგენს მოზრდილ მისაღებ დარბაზს, რომელსაც ჩრდილოეთით უშუალოდ მასთან დაკავშირებული მცირე სათავსი ეკვრის. დარბაზი შიგნით შელესილი და მოხატული იყო. გარედან შემოსილია სუფთად გათლილი ბაზალტის ქვით. სასახლის დასავლეთით, დაახლოებით 20 მ-ზე, სასახლისავე თანადროული საცხოვრებელი სახლი დგას. გათხრების შედეგად ამ ტერიტორიაზე აღმოჩნდა 6 კმ სიგრძის წყალსადენი.

2006 წლის 7 ნოემბერს, საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია.

## ლიტერატურა
*

## რესურსები ინტერნეტში
## სქოლიო
კატეგორია:ეროვნული მნიშვნელობის კატეგორიის კულტურის უძრავი ძეგლები
კატეგორია:თეთრიწყაროს მუნიციპალიტეტის არქიტექტურული ძეგლები
კატეგორია:კულტურული მემკვიდრეობის ძეგლები ქვემო ქართლის მხარეში
კატეგორია:სამეფო რეზიდენციები
კატეგორია:საქართველოს სასახლეები
ნადირთღვთაებანი

**ნადირთღვთაებანი** — ნადირის მფარველი ღვთაებები.  მათ მიეწერებოდათ ნადირთ ნაყოფიერება-გამრავლების ფუნქცია, მონადირისათვის ხელის მომართვისა და შემცოდე მონადირის დასჯის ძალა. ხალხური რწმენით ნადირთ მფარველნი წარმოდგენილი არიან ნადირთ მწყემსების, ნადირთ პატრონებისა და ნადირთღვთაებანთა სახით.

საქართველოს მთიანეთში ისინი ე. წ. „წმინდა“ ნადირთა (ჯიხვი, არჩვი, ირემი, შველი) მფარველებად ითვლებიან, ბარში კი — სხვა ტყის ცხოველების გამგებლებადაც. ნადირთ მწყემსებად მიაჩნდათ ნადირთა ხროდან რაიმე ნიშნით (თეთრი ფერი, ოქროსფერი რქები, თეთრი ხალები და ა. შ.) გამორჩეული ცხოველები. არსებობდა წარმოდგენა ანთროპომორფული სახის ნადირთ მწყემზებზეც (გოგონა, ბიჭი), რომლებსაც ევალებოდათ ნადირის მოვლა-პატრონობა, მონადირისაგან დაცვა, ხიფათის აცილება და სხვა. იმავე წარმოდგენით, ეს მწყემსები თითო წლით მწყემსავდნენ ნადირს.  ვაჟების მორიგეობის წელი მონადირისათვის იღბლიანად ითვლებოდა, რადგან ქალები ნადირს ვაჟებზე უფრო ფხიზლად დარაჯობდნენ და მონადირეს მათი დახოცვის საშუალებას არ აძლევდნენ. ზოგიერთი ნადირთ პატრონი რელიგიური აზროვნების განვითარების ასტრალურ საფეხურზე ცის მნათობებს დაუკავშირდა და ასტრალურ ღვთაებად იქცა (დალი).

ძველი ხალხური შეხედულებით, ნადირთ მფარველად საქართველოში ითვლებოდა ოჩოპინტრე (ოჩიპინტე), აგრეთვე ანატორის ჯვარი ანუ ოჩი დალი. სვანეთში ნადირთ მფარველად, გარდა მამა-ღმერთისა, მიაჩნდათ წმინდა გიორგი, დალი, აბსასდი, სგიმ ბერ-მოძღვარი და ელი. მეგრული მითოლოგიის მიხედვით, ტყის ნადირთა საქმეს უშუალოდ განაგებდა ტყაში-მაფა — ტყის მეფე. სწამდათ აგრეთვე გალენიშიორთას — ნადირთ ბატონის არსებობაც.

„ნადირთა, ფრინველთა იძვრისთა“ მფარველ ღვთაებად ითვლებოდა მესეფი. მისი სურვილის გარეშე მონადირე ცხოველსა და ფრინველს ვერ მოკლავდა.

ქრისტიანობის დროს ნადირთ წმ. გიორგის კულტს შეერწყა და ნადირობის გამგებელ მთავარ ღვთაებად იქცა.

## ლიტერატურა
**ბარდაველიძე ვ.,* ქართული (სვანური) საწესო გრაფიკული ხელოვნების ნიმუშები, თბ., 1953;
**ვირსალაძე ე.,* ქართული სამონადირო ეპოსი, თბ., 1964;
**რობაქიძე ა.,* შრომის ორგანიზაციის ფორმები ძველი საქართველოს სახალხო მეურნეობაში, თბ., 1941;
**ჯავახიშვილი ივ.*, თხზულებანი თორმეტ ტომად, ტ. 1, თბ., 1979;

კატეგორია:ცხოველთა ღვთაებები
ნამგალი და ურო

მინიატიურა|200პქ|ნამგალი და ურო საბჭოთა ჰერალდკაში
**ნამგალი და ურო** — სოციალისტური მოძრაობის სიმბოლო, შემდეგ კომუნისტური პარტიისა და მასთან ერთად სსრკ სახელმწიფო სიმბოლიკის მთავარი და განუყოფელი ნაწილი. მარტივი გაგებით, განასახიერებს მშრომელი მასების — მუშებისა და გლეხების ერთობას.

ურო ოდითგანვე გამოიყენებოდა როგორც ჰერალდიკური სიმბოლო სხვადასხვა გილდიების მიერ. ნამგალი კი განასახიერებდა მოსავლიანობას, ბარაქას, როგორც სოფლის მეურნეობის უძველესი იარაღი. ჰერალდიკაში ურო გაცილებით ადრე გაჩნდა, ვიდრე ნამგალი. ამის გამოხატულება იყო ნამგლის უროზე გამოსახვა, რაც უროს ხანდაზმულობაზე მიუთითებდა და ამასთან ერთად მუშათა კლასის უპირატესობას გლეხობასთან.

უნიკოდში, „ნამგალი და უროს“ სიმბოლოა U+262D. ()

## ლიტერატურა 
*  David Lempert: *Daily Life in a Crumbling Empire: The Absorption of Russia into the World Economy*, Columbia University Press/ Eastern European Monographs, 1996.

კატეგორია:სოციალისტური სიმბოლიკა
კატეგორია:საბჭოთა კავშირი
შოტლანდიის მორაგბეთა ეროვნული ნაკრები

**შოტლანდიის მორაგბეთა ეროვნული ნაკრები** (, ) — ეროვნული ნაკრები, რომელიც ქვეყანას წარმოადგენს რაგბის საერთაშორისო მატჩებში და ტურნირებში. იმართება შოტლანდიის რაგბის კავშირის ( მიერ. მსოფლიო რაგბი მას მიაკუთვნებს ჰაი-პერფომანსის კატეგორიის ნაკრებებს, ანუ მსოფლიოში ყველაზე უფრო ძლიერ ნაკრებებს. ნაკრების საშინაო არენაა — სტადიონი «მარიფილდი» () ედინბურგში, რომელიც იტევს 67 ათას მაყურებელზე ცოტათი მეტს.

შოტლანდიის ეროვნული ნაკრები ყოველწლიურად ასპარეზობს ექვსი ერის ჩემპიონატში, სადაც 15 გამარჯვება აქვს მოპოვებული, მათ შორის 1999 წლის ხუთი ერის თასის უკანასკნელი გათამაშება, ხოლო დიდი მუზარადი სამჯერ აქვს მოპოვებული. ოთხ წელიწადში ერთხელ ნაკრები მონაწილეობას იღებს რაგბის მსოფლიო ჩემპიონატში, სადაც ყველაზე უფრო საუკეთესო შედეგი ნაჩვენები აქვს 1991 წლის რაგბის მსოფლიო ჩემპიონატზე – მეოთხე ადგილი. 2017 წლის თებერვალში შოტლანდიის ნაკრებმა მსოფლიო რაგბის რეიტინგში დაიკავა მეხუთე ადგილი, რაც მისი საუკეთესო შედეგია 2003 წელს რეიტინგების შექმნის მომენტიდან.

თავისი პირველი მატჩი შოტლანდიის ეროვნულმა ნაკრებმა ჩაატარა 1871 წლის 27 მარტს ინგლისის მორაგბეთა ეროვნული ნაკრების წინააღმდეგ და გაიმარჯვა ანგარიშით 1-0. ეს მატჩი რაგბის ისტორიაში შევიდა, როგორც ნაკრებების პირველი საერთაშორისო მატჩი. დღეისათვის შოტლანდიისა და ინგლისის მორაგბეთა ორთაბრძოლა ითვლება რაგბის ერთ-ერთ კლასიკურ დაპირისპირებად. მათ შორის ექვსი ერის თასის მატჩში გამარჯვებული ხდება კალკუტის თასის მფლობელი. ოთხ წელიწადში ერთხელ შოტლანდიის სახელით მოასპარეზე სპორტსმენები შეიძლება მიწვეულნი იყვნენ «ბრიტანელი და ირლანდიელი ლომების» შემადგენლობაში, რომელიც წარმოადგენს საერთაშორისო გამოსაფენ ნაკრებს, შემდგარს შოტლანდიელი, ინგლისელი, ირლანდიელი და უელსელი მოთამაშეებისაგან. რადგანაც შოტლანდიაში არ არსებობს ოფიციალური ეროვნული ჰიმნი, თამაშის წინ სრულდება პატრიოტული სიმღერა Flower of Scotland.

## სქოლიო
კატეგორია:რაგბის ეროვნული ნაკრებები
კატეგორია:შოტლანდიის სპორტი
იტალიის მორაგბეთა ეროვნული ნაკრები

**იტალიის მორაგბეთა ეროვნული ნაკრები** — წარმოადგენს იტალიას რაგბიში. გუნდის მეტსახელია  *ლურჯები*. იტალიის ნაკრები რაგბის საერთაშორისო დონეზე თამაშობს 1920 წლიდან და დღეისათვის ის ევროპის საუკეთესო გუნდებს შორისა. 2000 წლიდან ის მონაწილეობას იღებს ექვსი ერის გათამაშებაში. მას ნათამაშები აქვს ყველა მსოფლიო ჩემპიონატზე დაწყებული 1987 წლიდან-დღემდე.

## რესურსები ინტერნეტში
* იტალიის რაგბის ფედერაციის ოფიციალური საიტი

კატეგორია:რაგბის ეროვნული ნაკრებები
ჭახათი (ნამოსახლარი)

**ჭახათი**, პალეოლითური ხანის ნამოსახლარი დასავლეთ საქართველოში, ქ. ქუთაისის მიდამოებში მდ. წყალწითელის ხეობის მარჯვენა ნაპირზე. მღვიმის სიღრმეა 7 მ, სიგანე — 9 მ, სიმაღლე თაღოვან ჭერამდე — დაახლოებით 4 მ.

ნამოსახლარი აღმოაჩინეს 1954 წ., გათხარეს 1960-62 წწ. (ხელმძღვანელი ნ.ზ. ბერძენიშვილი). დადგენილია 5 ლითოლოგიური ფენა (სისქე 1,75 მ). გვიანდელი მუსტიეს ხანის არქეოლოგიური მასალა გამოვლინდა  II კულტურულ ფენაში (IV-V ლითოლოგიური ფენები). მასში მოპოვებულია ლევალუაზურ ანატკეც-ლამელებზე ნაკეთები წვეტანები, სახოკები, დაკბილული იარაღი. I კულტურულ ფენაში (I, II, III ლითოლოგიური ფენები) აღმოჩენილია ადრეული მეზოლითის დროის კაჟის ქვისგან ნაკეთები სხვადასხვა ტიპის საფხეკები, საჭრისები, გრავეტის ტიპის დანები, გეომეტრიული მოყვანილობის იარაღი, ძვლის სადგისი და სხვ. მოპოვებულია განათხარი ხარის, გარეული ღორის, მღვიმური დათვის, კავკასიური ჯიხვის, მგლის, წყლის თახვის, მაჩვის და მელას ძვლების ნაშთები.

## ლიტერატურული 
კატეგორია:ქუთაისის არქეოლოგიური ძეგლები
ჭახათი

გეოგრაფიული სახელი  **ჭახათი** შეიძლება აღნიშნავდეს:

*ჭახათი — პალეოლითური ნამოსახლარი ქუთაისის მახლობლად
*ჭახათი — სოფელი ქობულეთის მუნიციპალიტეტში
ჭახათი (ქობულეთის მუნიციპალიტეტი)

**ჭახათი** — სოფელი საქართველოში, აჭარის ავტონომიური რესპუბლიკის ქობულეთის მუნიციპალიტეტში, თემის ცენტრი (სოფლები: ჭახათი, დიდვაკე, ვარჯანაული, კეჭიეთი, კობალაური, ოხტომი, ტყემაკარავი, ხინოწმინდა). 2014 წლის აღწერის მონაცემებით სოფელში ცხოვრობს 390 კაცი. მდებარეობს მდინარე კინტრიშის ხეობაში, ზღვის დონიდან 250 მ, ქობულეთიდან 17 კმ. სოფელში მოდის მინერალური წყალი. სოფელში ცხემვანას უბანში გამოვლენილია გოგირდწყალბადიანი ქლორიდულ-ჰიდროკარბონატული და ნატრიუმიან-კალციუმიანი მინერალური წყალი, დებეტი 43 000 ლ/დ.

## ისტორია
XVII საუკუნის შუიდან XVIII საუკუნის 70-იან წლებამდე წარმოადგენდა თავდგირიძეების საკუთრებას.
1877-1878 წლების რუსეთ-ოსმალეთის ომის შედეგად რუსეთის იმპერიისთვის გადაცემის შემდეგ სოფლის მოსახლეობა შეადგენდა 165 ადამიანს.

## დემოგრაფია
## ღირსშესანიშნაობა
სოფელში, ჭახათის მთაზე დგას ელიას ციხე.

## კინტრიშაჰესი
2014 წელს სოფელში დაიწყო ჰიდროელექტროსადგურის, კინტრიშაჰესის მშენებლობა. პროექტს შპს „Hydro Development Company“ ახორციელებს და მისი სავარაუდო საინვესტიციო ღირებულება 10 მლნ ევროს აჭარბებს. ჰესი სამი ძირითადი კვანძისაგან შედგება: სათავე წყალმიმღები ნაგებობა, 1814 მეტრი სიგრძის სადერივაციო გვირაბი და საკუთრივ ჰესის შენობა. „კინტრიშაჰესის“ დადგმული სიმძლავრე 6 მგვტ, ხოლო წლიური გამომუშავება 38 მილიონი კვტ/სთ იქნება.

## ლიტერატურა 
**ლომჯარია ს*, „სოფელო ჩემო“, გვ. 64 — თბილისი, „მერიდიანი“, 2012, ISBN 978-9941-10-560-9

## სქოლიო
კატეგორია:ქობულეთის მუნიციპალიტეტის სოფლები
ჭაჭიეთი

**ჭაჭიეთი** — სოფელი საქართველოში, გურიის მხარის ჩოხატაურის მუნიციპალიტეტში, ხიდისთავის თემში (სოფლები: ახალშენი, ზენობანი, მეწიეთი, წიფნაგვარა, ჭაჭიეთი, ხიდისთავი). მდებარეობს მდინარე გუბაზეულის მარცხნივ, ზღვის დონიდან 160 მ. ხიდისთავიდან 2 კმ. სოფელში არის საჯარო სკოლა, დგას შალვა ახალციხელის სახელობის ეკლესია.

1924 წლის 2 სექტემბერს ჭაჭიეთში მოხდა შეტაკება ანტისაბჭოთა აჯანყების მონაწილეებს და ხელისუფლების ძალებს შორის.

## დემოგრაფია
2014 წლის აღწერის მონაცემებით სოფელში ცხოვრობს 185 ადამიანი.

## ლიტერატურა 
## სქოლიო
კატეგორია:ჩოხატაურის მუნიციპალიტეტის სოფლები
იაპონიის მორაგბეთა ეროვნული ნაკრები

**იაპონიის მორაგბეთა ეროვნული ნაკრები** – ეროვნული ნაკრები, რომელიც ქვეყანას წარმოადგენს რაგბის საერთაშორისო მატჩებში და ტურნირებში. ეროვნული ნაკრები ცნობილია მეტსახელით *Cherry Blossoms* («ალუბლის ყვავილები») და *Brave Blossoms* («მამაცი ყვავილები»). იაპონია უძლიერესი სარაგბო ქვეყანაა აზიის კონტინენტზე, სხვა რეგიონის ნაკრებებთან თამაშისას იაპონიის ნაკრებს აქვს, როგორც დადებითი, ასევე უარყოფითი შედეგებიც. ქვეყანაში მთავარი სარაგბო ადმინისტრაციული ორგანოა 1926 წელს დაარსებული იაპონიის რაგბის კავშირი (JRFU). იაპონიის მორაგბეთა ეროვნული ნაკრები ყოველწლიურად მონაწილეობს წყნარი ოკეანის ერთა თასის და აზიის ხუთი ერის თასის გათამაშებებში.

იაპონელებმა ითამაშეს რაგბის მსოფლიო ჩემპიონატის ყველა ტურნირზე. მიუხედავად ამისა, 2011 წლის რაგბის მსოფლიო ჩემპიონატის ჩათვლით 7 ზედიზედ ჩატარებულ მსოფლიო ჩემპიონატამდე ნაკრების ანგარიშზე იყო მხოლოდ ერთი გამარჯვება: 1991 წლის მსოფლიო ჩემპიონატზე იაპონელებმა მოუგეს ზიმბაბვეს მორაგბეთა ეროვნულ ნაკრებს. 2015 წლის რაგბის მსოფლიო ჩემპიონატის პირველ მატჩში იაპონელებმა ტურნირების ისტორიაში განახორციელეს ერთ-ერთი ყველაზე უფრო მნიშვნელოვანი სენსაცია, მოუგეს სამხრეთ აფრიკის მორაგბეთა ეროვნულ ნაკრებს ანგარიშით 34-32. იაპონიის ნაკრებმა ჯგუფში კიდევ ორი შეხვედრა მოიგო, როგორც მათმა კონკურენტებმა სამხრეთ აფრიკის და შოტლანდიის მორაგბეთა ეროვნულმა ნაკრებებმა, მაგრამ ქულებით ჩამორჩნენ მათ და ვერ მოხვდნენ მეოთხედფინალში. საბოლოო ჯამში მათ დაიკავეს 9-ე ადგილი.

რაგბი ქვეყანაში პირველად გამოჩნდა 1899 წელს, მათი პირველი საერთაშორისო თამაში გაიმართა 1932 წელს — მეტოქე იყო კანადის მორაგბეთა ეროვნული ნაკრები. ეროვნული ნაკრების გამორჩეულ მატჩებს შორის აღსანიშნავია გამარჯვება «ახალი ზელანდიის მორაგბეთა ეროვნული ნაკრების» იუნიორთა გუნდთან 1968 წელს და მცირე ანგარიშით დამარცხება ინგლისის მორაგბეთა ეროვნულ ნაკრებთან (3–6) 1971 წელს. იაპონიის ეროვნული ნაკრების ყველაზე უფრო აღსანიშნავი მოგება მოხდა 1989 წელს, როდესაც მათ გაიმარჯვეს «შოტლანდია XV-თან» (28–24) თამაშში. 2007 წლის რაგბის მსოფლიო ჩემპიონატზე იაპონელმა რაგბისტებმა ფრედ ითამაშეს კანადის ეროვნულ ნაკრებთან (12–12). 2011 წელს ნაკრებმა მოიგო წყნარი ოკეანის ერთა თასი, მატჩები გამართა ისეთ ნაკრებებთან, როგორებიცაა სამოა, ტონგა და ფიჯი.

იაპონიამ მოიპოვა 2019 წლის მსოფლიო ჩემპიონატის მასპინძლობის უფლება.

## რესურსები ინტერნეტში 
* Japan RFU English pages – (ინგლისური)
* Japan Times Articles by Rich Freeman  – (ინგლისური)
* 41st University Rugby Championship – (ინგლისური)
* Japan RFU – (იაპონური)
* Japanese rugby union news from Planet Rugby  – (ინგლისური)

## სქოლიო
კატეგორია:რაგბის ეროვნული ნაკრებები
ლეღვა (ქობულეთის მუნიციპალიტეტი)

**ლეღვა** — სოფელი საქართველოში, აჭარის ავტონომიური რესპუბლიკის ქობულეთის მუნიციპალიტეტში, თემის ცენტრი (სოფლები: ლეღვა, სკურა, ცხრაფონა). მდებარეობს მესხეთის ქედის მთისწინეთში, ზღვის დონიდან 120 მეტრი, ქობულეთიდან 14 კილომეტრი. 2014 წლის აღწერის მონაცემებით სოფელში ცხოვრობს 2081 კაცი. სოფელში გადის ქობულეთი-ოზურგეთის საავტომობილო გზა. სოფელში გამოვლენილია გოგირდწყალბადიანი ქლორიდულ-ჰიდროკარბონატული და ნატრიუმიან-კალციუმიანი მინერალური წყალი, დებეტი 4000 ლ/დ.  

## ისტორია
1877-1878 წლების რუსეთ-ოსმალეთის ომის შედეგად სოფელი დაიცალა მოსახლეობისგან.

საბჭოთა პერიოდში სოფელში განვითარებული იყო მეჩაიეობა და მეციტრუსეობა. ლეღვას სასოფლო საბჭოში შედიოდა ასევე სოფელი ჯიხანჯური.

## დემოგრაფია
## ლიტერატურა
## სქოლიო
კატეგორია:ქობულეთის მუნიციპალიტეტის სოფლები
გი ბორატო

thumb|გი ბორატო, 2008 წ.
**გი (გილერმო) ბორატო** (Gui Boratto; დ. 1974, სან-პაოლო, ბრაზილია) — ბრაზილიელი კომპოზიტორი, დიჯეი და პროდიუსერი. კარიერა დაიწყო რეკლამის სექტორში 1989 წელს. მისი ალბომი "Chromophobia" მიქსმაგის თვის ალბომის ტიტულით დაჯილდოვდა.

## ალბომები
* *Royal House* Mega Music, 2004
* *Chromophobia* Kompakt, 2007
* *Take My Breath Away* Kompakt, 2009

## რესურსები ინტერნეტში
* გი ბორატოს ოფიციალური საიტი 
* მეგა მუსიკის ოფიციალური საიტი 

კატეგორია:ბრაზილიელი მუსიკოსები
კატეგორია:ბრაზილიელი დიჯეები
კატეგორია:ცოცხალი ადამიანები
საქართველოს წითელი ჯვრის საზოგადოება

**საქართველოს წითელი ჯვრის საზოგადოება** — ნებაყოფლობითი, ჰუმანიტარული, არასამთავრობო, ჰუმანიტარული საქმიანობის სფეროში ხელისუფლების დამხმარე დამოუკიდებელი ორგანიზაცია. საზოგადოებას რეგიონული და ადგილობრივი განყოფილებები აქვს ქვეყნის მთელ ტერიტორიაზე და ასევე წითელი ჯვრისა და წითელი ნახევარმთვარის საერთაშორისო მოძრაობის წევრია. დაარსდა 1918 წელს და დამოუკიდებლად იარსება 1923 წლამდე, რის შემდეგაც საბჭოთა კავშირის წითელი ჯვრის  ნაწილი გახდა. 1991 წლიდან ისევ დამოუკიდებელი ორგანიზაციაა. საზოგადოებისთვის საქართველოს კანონმდებლობით განსაზღვრულია განსაკუთრებული უფლება-მოვალეობები.

საქართველოს წითელი ჯვრის საზოგადოების მისიაა გაჭირვებულთა დახმარება საგანგებო სიტუაციებისა და სოციალურ-ეკონომიკური კრიზისის დაძლევაში როგორც მატერიალური, ისე ადამიანური რესურსების გამოყენებით.

## ისტორია
საზოგადოებამ დამოუკიდებლად იარსება 1918-23 წლებში. გასაბჭოების შემდეგ საქართველოს წითელი ჯვრის საზოგადოება გახდა საბჭოთა კავშირის წითელი ჯვრისა და წითელი ნახევარმთვარის მოძრაობის ნაწილი და ფუნქციონირებდა მის შემადგენლობაში საბჭოთა კავშირის დაშლამდე.

1991 წლიდან ეროვნული საზოგადოება კვლავ დამოუკიდებელ ორგანიზაციად ჩამოყალიბდა და აღიარებულ იქნა სახელმწიფოს მიერ 1997 წლის 16 ოქტომბერს შესაბამისი კანონით "საქართველოს წითელი ჯვრის საზოგადოების შესახებ", ხოლო წითელი ჯვრის საერთაშორისო კომიტეტის მიერ 1997 წლის 6 ნოემბერს და წარმოადგენს წითელი ჯვრისა და წითელი ნახევარმთვარის საერთაშორისო მოძრაობის ნაწილს.

1997 წლის 20 ნოემბერს ეროვნული საზოგადოება გახდა წითელი ჯვრისა და წითელი ნახევარმთვარის ეროვნულ საზოგადოებათა საერთაშორისო ფედერაციის წევრი.

## მისია
საქართველოს წითელი ჯვრის საზოგადოების ორწლიან სტრატეგიულ გეგმაში განსაზღვრულია ეროვნული საზოგადოების უპირატესი მიმართულებები:
*ზრუნვა მოსახლეობის დაუცველი ფენების ჯანმრთელობაზე და სოციალურ კეთილდღეობაზე, ცხოვრების ჯანსაღი წესის პროპაგანდა;
*კატასტროფების და საგანგებო სიტუაციებისათვის მზადყოფნისა და რეაგირების ეფექტიანი მეთოდების შემუშავება;
 
## რესურსები ინტერნეტში
*წითელი ჯვრის საზოგადოების ვებსაიტი 

კატეგორია:წითელი ჯვრის საზოგადოებები
კატეგორია:საერთაშორისო წითელი ჯვრისა და წითელი ნახევარმთვარის მოძრაობა
ნაგომრებისთავის სერი

**ნაგომრებისთავის სერი** – ანტიკლინური დაბალი ქედი საქართველოში, დედოფლისწყაროს მუნიციპალიტეტში. მდებარეობს ივრის ზეგნის სამხრეთ-აღმოსავლეთ ნაწილში. საშუალო სიმაღლე ზღვის დონიდან 600 მ. აგებულია მეოტური და პონტოური  კონგლომერატებით, თიხებისა და ქვიშაქვების შუაშრეებით. სამხრეთ-დასავლეთი კალთა ციცაბოა, ჩრდილო-აღმოსავლეთი — დამრეცი. შემოსილია სტეპის ბალახოვანი მცენარეულობითა და მეჩხერი ჯაგეკლიანი ბუჩქნარით.

## ლიტერატურა
**უკლება დ.*, ქსე, ტ. 7, გვ. 284, თბ., 1984

კატეგორია:კახეთის მხარის ქედები
ლეგენდა საგენეზე

**საგენე** ან **საგენეი** (ფრ.Royaume du Saguenay) — ლეგენდა ზღაპრულად მდიდარ ქვეყანაზე, რომელსაც საგენე(ი)ს სახელმწიფო ეწოდება. ეს ლეგენდა დიდი გეოგრაფიული აღმოჩენების დროს კანადის ფრანგ მკვლევრებს კარგა ხნის განმავლობაში მოსვენებას არ აძლევდა . არსებობს საგანებზე თქმულების წარმოშობის რამდენიმე ვერსია. ერთ-ერთის მიხედვით, ინდიელ ტომებს — ალგონკინებს სწამდათ, რომ წმინდა ლავრენტის მდინარის ჩრდილოეთით, თანამედროვე კვებეკის რაიონში, არსებობდა ქერათმიანი ადამიანებით დასახლებული ზღაპრულად მდიდარი სახელმწიფო, სადაც ოქროს, ვერცხლისა და ბეწვეულის საწყობები იყო. ბელადი დონაკონიც, რომელიც 1530-იან წლებში ფრანგებმა დაატყვევეს და სამშობლოში ჩაიყვანეს, საფრანგეთის მეფეს უამბობდა ამ ადამიანთა სამეფოს შესახებ. ამ ქვეყნის ძებნას არა მხოლოდ ფრანგებმა ან ფრანგოკანადელმა მკვლევრებმა, არამედ, პორტუგალიელმა და ესპანელმა გეოგრაფებმაც  ათწლეულები შეალიეს. თუმცა, ზოგიერთი მათგანის აზრით, ქერათმიანთა ეს უხვი სამეფო მდინარე ორინოკოს აუზში უნდა ყოფილიყო, თანამედროვე ვენესუელის  ტერიტორიაზე. შესაძლოა, ეს ლეგენდა ფრანგული ვარიანტი იყოს ლეგენდარული ელდორადოსი, ინდიელებმა კი, ძუნწი დამპყრობნი უფრო ჩრდილოეთით გაიტყუეს  რათა მამულები გადაერჩინათ. ჩრდილოეთში არაერთი ევროპელი გაუდგა გზას საგენების ქვეყნის საძებრად, მაგრამ, ბევრმა მათგანმა, მკაცრ ჰავასთან შეუგუებლოს გამო, უკან დაბრუნებაც კი ვერ მოახერხა. 

თუმცა, ლეგენდა კვებეკში ნაყოფიერი ადგილების შესახებ, არც ისეთი დაუსაბუთებელი ჩანს, რადგან, მე-19 საუკუნეში ფრანგოკანადელებით დასახლებული ეს რაიონი, მართლაც უხვმოსავლიანია. დღესდღეობით კი კვებეკის ადმინისტრაციულ საზღვრებში შედის.

კატეგორია:კანადა
კატეგორია: კანადის ისტორია
კატეგორია:  კვებეკი
კატეგორია:ლეგენდები
სანტექნიკოსი ჯო

მინი|სანტექნიკოსი ჯო
**სემუელ ჯოზფ ვურცელბახერი**, უკეთ ცნობილი როგორც **სანტექნიკოსი ჯო** (; 3 დეკემბერი, 1973) — ამერიკელი სანტექნიკოსი, რომელმაც მასმედიის ყურადღება მიიქცია აშშ-ის 2008 წლის საპრეზიდენტო არჩევნების დროს: პირველად ბარაკ ობამასთვის დასმული ჩაწერილი შეკითხვით მისი საგადასახადო პოლიტიკის შესახებ, ხოლო შემდეგ, როდესაც ჯონ მაკ-კეინმა და ობამამ რამდენიმეჯერ ახსენეს იგი 15 ნოემბერს გამართული მესამე წინასაარჩევნო დებატების დროს „ჯო სანტექნიკოსის“ სახელით.

## რესურსები ინტერნეტში 
* საუბარი ვურცელბახერსა და ობამას შორის (ვიდეო).

კატეგორია:დაბადებული 1973
ამბავი კოლხი ასულისა

**ამბავი კოლხი ასულისა** — ისტორიკოს ლევან სანიკიძის ისტორიულ-მითოლოგიური რომანი პირველი ქართველი პრინცესის, **მედეას** შესახებ. რომანში ძვ. წ. (დაახლოებით) XV საუკუნეში განვითარებული მოვლენებია აღწერილი, რომელთაც ადგილი ჰქონდათ ძველ დასავლეთ საქართველოში — კოლხეთში; ფართოდ არის გაშუქებული ქალაქ ქუთაიაში, აიეტ მეფის კარზე დატრიალებული ეროვნული ტრაგედია, როდესაც ოქროს საწმისის წასაღებად მოსულ არგონავტებს მეფის უმცროსი ქალიშვილი, მედიცინის ფუძემდებელი მედეა ეხმარება სანუკვარი მიზნის მიღწევაში.

კატეგორია:ქართული რომანები
ჰიპერბორეა

thumb |
 ჰიპერბორეა ჟერარ მერკატორის  რუკაზე
**ჰიპერბორეა** (; ) — ძველბერძნულ მითოლოგიასა და შემდგომ ტრადიციებში ლეგენდარული ჩრდილოეთის ქვეყანა, სადაც ნეტარი ჰიპერბორეელები სახლობდნენ და ცნობილი სამყაროს შორეულ ჩრდილოეთში მდებარეობდა. ქვეყნის დასახელება ასე ითარგმნება: „ბორეას იქით“ (ბორეა - ჩრდილოეთის ქარის ღმერთი). თუმცა ზოგიერთი მკვლევარი მიიჩნევ, რომ წარმოშობილია ὑπερφέρω-დან („გადატანა“).

.ფერენიკის მიხედვით, ჰიპერბორეები ძველი ტიტანების სისხლზე იყვნენ ამოზრდილნი. ჰიპერბორეებს ალკეოსიც ახსენებს ჰიმნში აპოლონისადმი. მნოსეოსთან ჰიპერბორეები დელფებად იწოდებიან.

## იხილეთ აგრეთვე 
*ატლანტიდა
*ავალონი
*შამბალა
*აგარტი

## ლიტერატურა 
*Portions of this article were formerly excerpted from the public domain Lemprière's *Classical Dictionary*, 1848.
*

## სქოლიო 
კატეგორია:მითური ხალხები
კატეგორია:მითური სახელმწიფოები
კატეგორია:მოჩვენება-კუძულები
კატეგორია:ბერძნული მითოლოგიის გეოგრაფია
კატეგორია:სკვითების ქვეყანა და კავკასია ბერძნულ მითოლოგიაში
კატეგორია:მითები აპოლონზე
კატეგორია:გამოგონილი ქვეყნები
უილიამ მორისი

**უილიამ მორისი** (; დ. 24 მარტი, 1834 — გ. 3 ოქტომბერი, 1896) — ინგლისელი პოეტი და მხატვარი, რომელიც ადრევე შეეკედლა „პრერაფაელიტთა“ ჯგუფს. მოძრაობა არტს-ენდ-კრაფტსის არაოფიციალური ლიდერი. 

## რესურსები ინტერნეტში 
* უილიამ მორისი როგორც დიზაინერი 
* უილიამ მორისის გალერეა ლონდონში

## სქოლიო
კატეგორია:ინგლისელი პოეტები
კატეგორია:ინგლისელი მხატვრები
კატეგორია:დაბადებული 1834
კატეგორია:გარდაცვლილი 1896
კატეგორია:მარქსისტი მწერლები
კატეგორია:მხატვრები ანბანის მიხედვით
კვერცხების სროლა

**კვერცხების სროლა** — კვერცხის სროლის აქტი სახლებისთვის, მანქანებისთვის ან ადამიანებისთვის. კვერცხების სროლა ჩვეულებრივ განიხილება როგორც ვანდალიზმი და ბევრ ადგილას კრიმინალური დანაშაულია.

კვერცის სროლით შესაძლებელია ქონების დაზიანება. კვერცხით შეიძლება ფანჯრის ჩატეხვა ან სხვა მექანიკური დაზიანების გამოწვევა. გარდა ამისა კვერცხის ცილამ შეიძლება ზიანი მიაყენოს მანქანის ან სახლის საღებავის საფარს.

ადამიანებისთვის კვერცხის სროლა გავრცელებულია როგორც პროტესტის გამოხატვის იაფი ფორმა. ცნობილი პიროვნებებს შორის რომლებსაც კვერცხი ესროლეს არის არნოლდ შვარცენეგერი.

კვერცხის სროლით პროტესტის გამოხატვა დაფიქსირებულია საქართველოშოც. humanright.ge-ს მიხედვით 2007 წლის  28 ოქტომბერს ზუგდიდში ნაცმოძრაობის წევრებმა კვერცხი ესროლეს და მარცხენა თვალი დაუზიანეს ოპოზიციის მიტინგის მონაწილე მზია გადელიას.
 
## ლიტერატურა 
*Stewart RM. Durnian JM. Briggs MC. "Here's egg in your eye": a prospective study of blunt ocular trauma resulting from thrown eggs. Emergency Medicine Journal. 23(10):756-8, 2006 Oct. სტატია კვერცხების სროლით გამოწვეული თვალის ტრავმების შესახებ.

## სქოლიო
კატეგორია:ვანდალიზმი